Johan Thonerud

Johan Thonerud (født 24. oktober 1953 i Spydeberg) er en norsk tidligere vektløfter, som hadde sin storhetstid tidlig på 1980-tallet. Han ble norgesmester i -100-kilosklassen i 1983, med 140 i rykk og 180 i støt. Dette er 5 kg bak hans personlige rekorder i begge øvelsene. Hans personlige rekord i støt på 185 kg ble gjort i 1981, mens 145 kg i rykk ble gjort i 1982.

Thonerud var gjennom hele sin seniorkarriere medlem av Turn- og Idrettslaget National, med unntak av et lite klubbytte i 1981–1982 til Tønsberg-Kameratene. Han har senere startet en egen vektløfterklubb, Spydeberg Atletene, stiftet 10. mars 2007.Tryggve Duun (23. oktober 2013): Johan Thonerud fyller 60 år . vektlofting.no Han er også kjent som sportskommentator på Eurosport, hvor han har kommentert EM og VM de siste 15 årene.

 Vektløfterkarrieren 

 Gjennombrudd og storhetstid 
Thonerud deltok på sitt første vektløfterstevne som 19-åring i 1972, med en kroppsvekt på ca. 80 kg. Han hadde stor fremgang de første årene, og i 1974 deltok han som sisteårs junior på sitt første junior-NM. I 1975 og 1976 deltok han på B-NM, hvor han begge årene løftet noen få kilo mindre enn gullmedaljevinnerne. I 1977 gjorde han sin NM-debut på seniornivå, og reiste hjem med en bronsemedalje i bagasjen etter å ha løftet totalt 270 kg i klasse -90 kg. Han deltok videre i alle de påfølgende NM-ene til og med 1983. Ved disse syv NM-deltakelsene vant han totalt fem medaljer, herav én gullmedalje og fire bronsemedaljer.

Sin landslagsdebut fikk Thonerud i 1977 på stevnet «Silver dragon cup» i Cardiff, Wales. Han fikk aldri representert Norge i EM eller VM, men i 1979 representerte han Norge i nordisk mesterskap i Ringsted, Danmark. Der imponerte han med å vinne bronsemedalje, etter å ha løftet 130 kg i rykk, 165 kg i støt og 295 kg totalt. I 1981 fikk Thonerud tildelt utmerkelsen gullklokka for sin innsats på podiet. Dette er en utmerkelse som deles ut til en utøver som har klart et visst poengkrav, og den blir sett på som en høy utmerkelse innen vektløfting i Norge.

 Utmeldelse og dopingmistanker 
Den 18. mars 1983, under banketten til lag-NM i vektløfting, kunngjorde Thonerud at han ville legge opp som vektløfter. Kort tid etter meldte han seg ut av klubben sin, T&IL National. Senere samme år giftet han seg og fikk en datter. Han sa også opp jobben som generalsekretær i Norges Vektløfterforbund, idet han ønsket å bli bonde på heltid. Den 14. oktober 1983, åtte dager etter at Thonerud hadde sagt opp jobben i vektløfterforbundet, troppet dopingkontrollører opp under en trening hos Tønsberg-Kameratene. Dopingkontrollørene ønsket å teste blant annet Thonerud, som var tilstede som leder/trener for landslagsløfteren Øystein Holt. Thonerud forsøkte å komme seg unna, men ble stoppet i garderoben, hvor det oppstod munnhuggeri mellom de involverte.https://s10.postimg.org/3km4rlv3t/1983_11_30_Dagbladet.png Thonerud nektet å la seg dopingteste, under henvisning til at han ikke lenger var aktiv idrettsutøver. https://s1.postimg.org/atqr19ulr/Dagbladet_01_12_1983.jpg Dette resulterte i en rekke medieoppslag, hvor det ble diskutert hvorvidt Thonerud skulle utestenges. Idrettsstyret, som kom med en uttalelse i saken i desember 1983, fant Thoneruds opptreden kritikkverdig. Han ble imidlertid ikke utestengt, men det ble uttalt at han inntil videre ikke ville være aktuell for representasjonsoppgaver for Norges Vektløfterforbund.https://s10.postimg.org/7jo2n00e1/VG_19_12_1983.png Thonerud har altså ikke avlagt noen positiv dopingprøve eller blitt anmeldt til domsutvalget for doping.

 Snarlig comeback og nye NM-medaljer 
Det viste seg raskt at Thonerud ikke kom til å legge opp likevel, og noen måneder senere meldte han seg inn i forbundet igjen. Han gjorde comeback på vektløfterpodiet allerede i desember 1984 – ett år etter mediehysteriet rundt dopingsaken. I februar 1985 deltok han på sitt første NM etter comebacket, og reiste hjem med en sølvmedalje i bagasjen. Denne vant han i klasse -90 kg, etter å ha løftet 122,5 kg i rykk, 155 kg i støt og 277,5 kg totalt. Under NM i 1986 ble han stående uten godkjent resultat, og under NM i 1987 vant han bronsemedalje. Han løftet da 120 kg i rykk, 152,5 kg i støt og 272,5 kg totalt i klasse -90 kg. Etter dette trappet han ned, og i perioden 1988–1991 deltok han bare på lokale og regionale stevner.

 Lang merittrekke som veteranløfter 
Thonerud ble veteranløfter i 1990. Etter noen år med deltakelse bare på lokale og regionale stevner, deltok han på sitt første veteran-NM i 1992. Her vant han gullmedalje, etter å ha løftet 105 kg i rykk, 140 kg i støt og 245 kg totalt i klasse -100 kg. I årene 1993–1997 fulgte en ny periode med deltakelse bare på lokale og regionale stevner. Thoneruds neste deltakelse på veteran-NM var i 1998, og siden den gang har han deltatt på hvert eneste veteran-NM. Per 2017 har han deltatt på 20 veteran-NM på rad.

Thonerud deltok på sitt siste senior-NM i 2006 i Førde. Siste gang han deltok i lagfinalen for herrer elite var i 2003. Dette gjør at Thonerud er den løfteren i Norge som har flest år mellom første og siste start på lag-NM for herrer elite i Norge med 26 år (1977–2003).

 Resultater og meritter i åpen klasse 

 NM i vektløfting 

År Sted Klasse  Plassering Rykk Støt Totalt 2006  Naustdal, Sogn og Fjordane  -94 kg  10.-plass  92 kg  121 kg  213 kg 2004   Trondheim, Sør-Trøndelag  -94 kg  10.-plass  97,5 kg  125 kg  222,5 kg 1987   Haugesund, Rogaland  -90 kg  3.-plass  120 kg  152,5 kg  272,5 kg 1986  Bergen, Hordaland  -90 kg  -  -  -  - 1985   Trondheim, Sør-Trøndelag  -90 kg  2.-plass  122,5 kg  155 kg  277,5 kg 1983  Stavanger, Rogaland  -100 kg  1.-plass  140 kg  180 kg  320 kg 1982  Grenland, Telemark  -100 kg  3.-plass  137,5 kg  180 kg  317,5 kg 1981   Vigrestad, Rogaland  -100 kg  -  137,5 kg  -  - 1980   Trondheim, Sør-Trøndelag  -90 kg  3.-plass  132,5 kg  160 kg  292,5 kg 1979   Stavanger, Rogaland  -90 kg  3.-plass  130 kg  160 kg  290 kg 1978  Sarpsborg, Østfold  -90 kg  4.-plass  127,5 kg  155 kg  282,5 kg 1977 Florø, Sogn og Fjordane  -90 kg  3.-plass  117,5 kg  152,5 kg  270 kg

 Nordisk mesterskap i vektløfting 

År Sted Klasse  Plassering Rykk Støt Totalt 1979   Ringsted, Danmark  -90 kg  3.-plass  130 kg  165 kg  295 kg

 Resultater og meritter i veteranklassen 

 Veteran-NM i vektløfting 

År Sted Alder Vektklasse  Plassering Rykk Støt Totalt 2016  Trondheim  M6 (60-64)  -94 kg  1.-plass  72 kg  95 kg  167 kg 2015  Spydeberg  M6 (60-64)  -94 kg  1.-plass  78 kg  98 kg  176 kg 2014  Stavanger  M6 (60-64)  -94 kg  Ukjent  82 kg  101 kg  183 kg 2013  Larvik  M6 (60-64)  -94 kg  1.-plass  84 kg  108 kg  192 kg 2012  Naustdal  M5 (55-59)  -94 kg  1.-plass  88 kg  112 kg  200 kg 2011  Bergen  M5 (55-59)  -94 kg  1.-plass  89 kg  112 kg  201 kg 2010  Trondheim  M5 (55-59)  -94 kg  2.-plass  87 kg  105 kg  192 kg 2009  Spydeberg  M5 (55-59)  -94 kg  1.-plass  88 kg  117 kg  205 kg 2008  Vigrestad  M5 (55-59)  -94 kg  1.-plass  90 kg  120 kg  210 kg 2007  Tønsberg  M4 (50-54)  -94 kg  Ukjent  88 kg  115 kg  203 kg 2006  Naustdal  M4 (50-54)  -94 kg  1.-plass  92 kg  121 kg  213 kg 2005  Sarpsborg  M4 (50-54)  -94 kg  Ukjent  95 kg  120 kg  215 kg 2004  Trondheim  M4 (50-54)  -94 kg  1.-plass  97,5 kg  125 kg  222,5 kg 2003  Vigrestad  M4 (50-54)  -94 kg  Ukjent  100 kg  125 kg  225 kg 2002  Trondheim  M2  -94 kg  Ukjent  97,5 kg  125 kg  222,5 kg 2001  Vigrestad  M2  -94 kg  Ukjent  105 kg  127,5 kg  232,5 kg 2000  Førde  EV  -94 kg  1.-plass  97,5 kg  122,5 kg  220 kg 1999  Vigrestad  EV  -94 kg  Ukjent  95 kg  127,5 kg  222,5 kg 1998  Stavanger  EV  -94 kg  Ukjent  95 kg  125 kg  220 kg 1992  Trondheim  YV  -100 kg  1.-plass  105 kg  140 kg  245 kg

 Veteran-nordisk mesterskap i vektløfting 

År Sted Alder Vekt  Plassering Rykk Støt Totalt 2001   Tammerfors  M3 (45-49)  -94 kg  3.-plass  102,5 kg  132,5 kg  235 kg

 Veteran-VM i vektløfting  

År Sted Alder Vekt  Plassering Rykk Støt Totalt 2016   Tyskland  M6 (60-64)  -94 kg  4.-plass  73 kg  98 kg  171 kg 2015   Finland  M6 (60-64)  -94 kg  5.-plass  75 kg  97 kg  172 kg 2014   Danmark  M6 (60-64)  -94 kg  2.-plass  77 kg  98 kg  175 kg 2013   Italia  M6 (60-64)  -94 kg  2.-plass  80 kg  102 kg  182 kg 2012   Ukraina  M5 (55-59)  -94 kg  4.-plass  86 kg  110 kg  196 kg 2011   Kypros  M5 (55-59)  -94 kg  4.-plass  87 kg  109 kg  196 kg

 Referanser 

Kategori:Norske vektløftere
Kategori:Dopingsaker i vektløfting